Jhikoman

Jhikoman (oikealta nimeltään Jhikolabwino Siza Manyika, s. 1972) on tunnettu tansanialainen reggaeartisti. Hän on toiminut aktiivisena muusikkona vuodesta 1994 lähtien ja keikkaillut laajasti sekä Euroopassa että Afrikassa. Viimeisimmillä levyillään hän yhdistää reggaeta akustiseen afrikkalaiseen musiikkiin. Jhikoman laulaa englanniksi, swahiliksi sekä äidinkielellään nyasaksi. Jhikoman syntyi vuonna 1972 Dar es Salaamissa, Tansaniassa. Hän on kolmas lapsi yhdeksänlapsisessa perheessä. Musiikin ohella Jhikoman toimii maalarina, sarjakuvapiirtäjänä, veistäjänä ja viljelijänä. Nykyisin hän asuu Bagamoyossa. Jhikoman myspace. Viitattu 14.4.2012

Chikondi
Jhikoman julkaisi vuonna 2005 Livityrecordsin ja sittemmin vuonna 2007 Afrikabisa Recordsin kautta albumin Chikondi. Chikondi on nyasan kieltä ja tarkoittaa jumalallista, ehdotonta ja uhrautuvaa rakkautta. Levy nauhoitettiin Green Dragon studiolla Oslossa, Norjassa sekä Zamunda studiolla Dar es Salaamissa, Tansaniassa. Levyllä vieraili useita kansainvälisiä artisteja, kuten Baran M. Kurdistanista, Khalid Salih Sudanista, Uriel Seri Norsunluurannikolta, Thorbjørn Holte, Geir Inge Storli, Henrik Johnsen ja Jacob Norjasta, OnRebel G Meksikosta, Carola Kinasha Tansaniasta, Chai Jaba Kongosta sekä Sister Yana Brasiliasta.  Jhikoman Chikondi: CDbaby. Viitattu 14.4.2012

Tupendane
Jhikoman julkaisi vuonna 2008 Afrikabisa Recordsin kautta levyn Tupendane. Levyn tuotti Micho Dread ja se levytettiin StudioRed-studiolla Helsingissä, Suomessa.

Yapo
Vuonna 2009 julkaistiin UduMood Musicin kautta Jhikomanin levy Yapo. Levyn tuottajana toimi suomalainen tunnettu muusikko ja tuottaja Samuli "Teho" Majamäki. Levy nauhoitettiin Bagamoyossa Tansaniassa, UduMood studiolla Suomessa sekä Alcalassa Espanjassa.

Diskografia
Albumit
 Chikondi (2007)
 Tupendane (2008)
 Yapo (2009)
 Moyo Unadunda (2012)

Singlet
 Selina (2010)
 Bongoraggamuffin (2011)

 Lähteet 

Aiheesta muualla

 Sauti za Busara Zanzibar: Festival artists 
 Jhikoman: Viralliset sivut 
 UduMood Music

Luokka:Tansanialaiset muusikot
Luokka:Vuonna 1972 syntyneet
Luokka:Elävät henkilöt